b'\n_START_ARTICLE_\nHimal\n_START_PARAGRAPH_\nHimal er en fellesbetegnelse for befolkningen som bor i Himalaya i Nepal._NEWLINE_Andre, tilsvarende fellesbetegnelser er pahade (for folk som bor i \xc3\xa5s-distriktene lavere ned) og madhesi (for innbyggere i lavlandsdistriket Tarai)._NEWLINE_Himalaya er en stor del Nepals territorium, h\xc3\xb8yt ansl\xc3\xa5tt 35%. Men fjellene er tynt befolket, og har anslagsvis 7% av Nepals befolkning \xe2\x80\x93 i underkant av 2 millioner mennesker._NEWLINE_Spr\xc3\xa5klig, kulturelt og religi\xc3\xb8st er himal-befolkningen en del av kulturfellesskapet i Tibet. De snakker sinotibetanske spr\xc3\xa5k som er varianter av tibetansk, og den dominerende religionen deres er tibetansk buddhisme. Dette inkluderer ogs\xc3\xa5 en gruppe p\xc3\xa5 om lag 20\xe2\x80\x93000 \xe2\x80\x93 bhutia eller bhothe \xe2\x80\x93 som er etniske tibetanere. Alle disse etniske gruppene regnes til den nepalske minoritetsbefolkningen, janjati._NEWLINE_Den mest internasjonalt kjente gruppa innenfor himal-befolkninga er sherpafolket.'